system
Răspunde în limba română, în stilul Wikipedia, cat mai corect gramatical.
user
Ai detalii despre Nepos, Bistrița-Năsăud?
assistant
Nepos, colocvial Vărarea, (, ) este un sat în comuna Feldru din județul Bistrița-Năsăud, Transilvania, România. În prezent numără  de locuitori.

Localitatea este situata pe malul stâng al râului Someșul Mare, la o distanță de ca. 5 km de comuna Feldru, Bistrița-Năsăud.

Istoric 
Până la vizita împăratului Iosif al II-lea satul s-a numit Vărarea. Cu ocazia vizitării zonei Năsăudului, împăratul a exclamat "Salve sis tu parve Romuli nepos!" ("Vă salut, mici nepoți ai lui Romei !"), iar în amintirea dictonului împărătesc au fost fixate numele localităților Salva, Romuli, Parva și Nepos. 

"Cu ocaziunea uneia din călătoriile sale în Ardeal, împăratul Iosif al II-lea (1773, 1783 și 1786) încredințându-se că Românii sunt latini a exclamat: Salve sis tu parve Romuli nepos— adică <<mântuit să fii micule nepot a lui Romul>> exclamațiune pe care marele filoromân maiorul Cosimelli a eternizat-o, numind satul Lunca Vinului: Parva;satul Vărarea: Nepos; satul Strâmba: Romuli; iar satul Salva, de lângă Năsăud, cu acest nume existând încă din vechime".

Personalități 
Antonio Cosimelli, născut la Roma, pe la 1762 era căpitan în Regimentul al II-lea român de graniță de la Năsăud. A rămas în amintirea grănicerilor ca un mare binefăcător al populației române din regiune. în 1785 a ieșit la pensie cu grad de vicecolonel. A fost însărcinat  cu cercetarea și delimitarea teritoriilor satelor grănicerești față de acelea care aparțineau autonomiei săsești de la Bistrița. A scris la 1768 "Poemation de secunda legione valachica", odă în limba latină în care printre altele face fine observații  asupra temperamentului și obiceiurile românilor.

Note

Imagini 

Nepos, Feldru